**PROJEKTETS FORMÅL OG BAGGRUND**

Formålet er at vise unge, hvordan de kan bekæmpe klimatruslen i praksis med demokratiske værktøjer ved at nedbringe madspild i deres nærmiljø.

Formålet med projektet ligger i forlængelse af FN’s verdensmål 12, “Ansvarligt forbrug og produktion”, navnlig delmål 12.3: “Inden 2030 skal det globale madspild på detail- og forbrugerniveau pr. indbygger halveres og fødevaretab i produktions- og forsyningskæder, herunder tab af afgrøder efter høst, skal reduceres.” Det bidrager desuden til at opfylde verdensmål 4: “Kvalitetsuddannelse”, særligt delmål 4.7, som lyder: “Inden 2030 skal alle elever have tilegnet sig den viden og de færdigheder, som er nødvendig for at fremme en bæredygtig udvikling, herunder bl.a. gennem undervisning i bæredygtig udvikling og en bæredygtig livsstil (...)”.

**Målgrupper**

• Udskolingselever i folkeskolen

• Borgere og institutioner i de deltagende kommuner

• Lokale aktører og virksomheder (f.eks. købmænd eller projekter som arbejder med madspild)

• Elevernes familier og nære relationer

Regeringen har sat madspild højt på dagsordenen. Det er kom bl.a til udtryk i det såkaldte Forståelsespapir, som regeringen udformede med sine støttepartier lige efter folketingsvalget i 2019. Her hedder bl.a. at regeringen vil

”Hæve målene for økologi og styrke indsatsen mod madspild. En ny regering vil hæve ambitionerne for mere økologi i Danmark, som udgangspunkt med det mål at fordoble det økologiske areal, eksporten af økologi og danskernes forbrug af økologi i 2030 samt tage initiativer, der mindsker madspild. ”relsen (2015) Note 2: Miljøstyrelsen (2014); Note 3: Miljøstyrelsen (2018).